CELEX: 31994L0051
Language: fi
Date: 1994-11-07 00:00:00
Title: Komission direktiivi 94/51/EY, annettu 7 päivänä marraskuuta 1994, geneettisesti muunnettujen mikro-organismien käytöstä suljetuissa oloissa annetun neuvoston direktiivin 90/219/ETY mukauttamisesta tekniikan kehitykseen

Avis juridique important

|

31994L0051

Komission direktiivi 94/51/EY, annettu 7 päivänä marraskuuta 1994, geneettisesti muunnettujen mikro-organismien käytöstä suljetuissa oloissa annetun neuvoston direktiivin 90/219/ETY mukauttamisesta tekniikan kehitykseen  

Virallinen lehti nro L 297 , 18/11/1994 s. 0029 - 0030 Suomenk. erityispainos Alue 15 Nide 13 s. 0248  Ruotsink. erityispainos Alue 15 Nide 13 s. 0248 

KOMISSION DIREKTIIVI 94/51/EY,annettu 7 päivänä marraskuuta 1994,geneettisesti muunnettujen mikro-organismien käytöstä suljetuissa oloissa annetun neuvoston direktiivin 90/219/ETY mukauttamisesta tekniikan kehitykseen EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon geneettisesti muunnettujen mikro-organismien käytöstä suljetuissa oloissa 23 päivänä huhtikuuta 1990 annetun neuvoston direktiivin 90/219/ETY(1) ja erityisesti sen 20 artiklan,sekä katsoo, ettädirektiivissä 90/219/ETY säädetään, että geneettisesti muunnetut mikro-organismit on luokiteltava kahteen ryhmään niihin sisältyvien vaarojen mukaan; mainitun direktiivin liitteessä II vahvistetaan kyseisen luokittelun perusteet,olisi aiheellista tarkistaa geneettisesti muunnettujen mikro-organismien luokitus ottaen huomioon geneettisesti muunnettujen mikro-organismien käytöstä suljetuissa oloissa saatu kokemus ja ottaen huomioon yleinen tekniikan kehitys bioteknologian alalla, sekä nykyisin esiintyvien vaarojen arvioinnin perusteella, jatässä direktiivissä säädetyt toimenpiteet ovat direktiivin 90/219/ETY 21 artiklalla perustetun komitean lausunnon mukaiset,ON ANTANUT TÄMÄN DIREKTIIVIN:1 artikla Korvataan direktiivin 90/219/ETY liite II tämän direktiivin liitteellä.2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 30 päivään huhtikuuta 1995 mennessä. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 7 päivänä marraskuuta 1994.Komission puolestaYannis PALEOKRASSASKomission jäsen(1) EYVL N:o L 117, 8.5.1990, s. 1LIITE "LIITE IIARVIOINTIPERUSTEET, JOIDEN MUKAAN GENEETTISESTI MUUNNETUT MIKRO-ORGANISMIT LUOKITELLAAN I RYHMÄÄNGeneettisesti muunnettu mikro-organismi luokitellaan I ryhmään, jos se täyttää kaikki seuraavat perusteet:i) vastaanottaja- tai emomikro-organismi ei aiheuta tautia ihmiselle, eläimille tai kasveille;ii) vektori ja insertti ovat sellaisia, että ne eivät voi siirtää geneettisesti muunnettuun mikro-organismiin fenotyyppiä, joka saattaa aiheuttaa taudin ihmiselle, eläimille tai kasveille tai jolla on kielteisiä vaikutuksia ympäristöön;iii) geneettisesti muunnettu mikro-organismi ei aiheuta tautia ihmiselle, eläimille tai kasveille eikä sillä ole kielteisiä vaikutuksia ympäristöön."